Lorenz Drehmann

Lorenz DREHMANN (naskiĝinta la 7-a de aprilo 1915 en Erfurto, mortinta la 5-a de decembro 1992 en Saarbrücken-Dudweiler) estis scienca bibliotekisto, kiu precipe prizorgis la landajn historiojn de Sarlando kaj de Turingio, krome estro de la societo Heimattreue Erfurter en FRG kaj Okcidenta Berlino. En 1992 li iĝis honora civitano de Erfurto.

 Vivo kaj agado en la hejma regiono 
La filo de tajlormajstro el tradicie erfurta familio frekventis de 1926-32 la Ŝtatan Humanisman Gimnazion, de 1932-34 la Ŝtatan Gimnazion en Heiligenstadt. Li estis membro de la katolika porjunulara ligo Neudeutschland. Li studis ekde 1935 filozofion, teologion kaj historion en Fulda kaj Würzburg (fina ekzameno en 1941) kaj Jena (doktoriĝo en 1947). La studadon interrompis la devigoj ĉe Regna Laborservo kaj Wehrmacht kaj la malliberiĝo de 1939-46. De 1949 ĝis 1958 li laboris kiel scienca bibliotekisto ĉe Deutsche Bücherei (antaŭulo de Germana Nacia Biblioteko en Lepsiko.

 Foriro uesten 
Pro politikaj kialoj li transloĝiĝis en 1958 okcidenten, kie li deĵoris kiel bibliotekisto en pli altranga servo de Saarländische Universitäts- und Landesbibliothek. Lia ĉefa fokuso scienca estis pri la landa historio de Sarlando. Li estis membro de la komitato Kommission für Saarländische Geschichte und Volkskunde. De 1983-92 li estris la societon Heimattreue Erfurter. Jam en 1960 li komencis porparoli por la elmigrintaj erfurtanoj en Sarlando. Lia dezirego je renasko de la lando Turingio plenumitis en 1990.

Pro saneco malbona li vizitis sian hejmurbon je la inaŭguro de la jubilea datreveno pri 1250-jara mencio en la 1992-a jaro. La aljuĝitan honoran civitanecon li ne plu povis ĉeesti en la 17-a de junio de la sama jaro Kaŭzo por la honora civitaneco estis lia klopodo reintegrigi ekserfurtanojn en la nova Erfurto (Die Stadt würdigte damit seine Verdienste bei der Förderung der Vereinigung'Heimattreŭe Erfurter' (in Westdeutschland und Westberlin) und sein Bemühen, Erfurter Bürger in ihrer Stadt wieder heimisch werden zu lassen.).

Tamen li ankoraŭ kunlaboris ĉe la lasta numero de Erfurter Heimatbrief invitanta al la lasta kunveno pri sinnuligo de la jam ne necesa societo (septembro).

 Publikaĵoj 
 Der Weihbischof Nikolaus Elgard. Eine Gestalt der Gegenreformation. Mit besonderer Berücksichtigung seiner Tätigkeit in Erfurt und auf dem Eichsfeld auf Grund seiner unveröffentlichten Briefe. St.Benno-Verlag 1958
 Saarländische Bibliographie: 8 volumoj
 Erfurter Heimatbriefe: Drehmann gvidis ties eldonadon de 1982-92 kaj verkis multajn artikolojn de ekde 1961 aperintaj kajeroj.
 Katalogo de la erfurtrilataj aĵoj en la Urba biblioteko de Majenco (1982)
 Erfurter Mundart: glosaro pri dialektaj esprimoj, Saarbrücken-Dudweiler 1989

 Honoroj 
 Membreco honora ĉe Societo historia de Erfurto en 1991
 Honora civitano de Erfurto ekde 1992

 Literaturo 
 Nachruf für Lorenz Drehmann. En: Mitteilungen des Vereins für die Geschichte und Altertumskunde von Erfurt /N.F. (MVGAE), Bd. 55 (1994), p. 135–136 (nekrologo)

 Subnotoj 

 Eksteraj ligiloj 
 Drehmann en biografiaro sarlanda. 
 Informoj en la helena

Kategorio:Germanaj bibliotekistoj
Kategorio:Germanaj historiistoj
Kategorio:Homoj rilataj al Erfurto